section_heading: Povijest
paragraph_text: Prva četiri klavirska koncerta (KV 37, 39, 40 i 41) Mozart je napisao 1767. godine kad je imao 11 godina. Međutim, ti koncerti su obrada djela drugih skladatelja, koji su Mozartu poslužili za učenje strukture klavirskog koncerta. Tek šest godina kasnije Mozart je skladao svoj prvi izvorni koncert, naslovljen kao br. 5. Sa 17 godina, koliko je imao kad je napisao Koncert, Mozart je već imao potrebnu vještinu za pisanje ovako složenog djela.